የአማራ ብሔራዊ ሀገር አቀፍ ዜና መንግሥት የተለያዩ ውሳኔዎችን አሳለፈ፡፡
የአማራ ብሔራዊ ሀገር አቀፍ ዜና መንግሥት ከክልል ጀምሮ እስከ ቀበሌ ድረስ የኮረና ቫይረስ ስርጭትን ለመከላከልና
ለመቆጣጠር የኮማንድ ፖስት ግብረ ኃይል እና ልዩ ልዩ ኮሚቴዎችን አቋቁሞ ሰፊ እንቅስቃሴ እያደረገ እንደሚገኝ የክልሉ የመንግሥት ኮሙዩኒኬሽን ጉዳዮች ጽሕፈት ቤት ዋና ዳይሬክተር ጌትነት ይርሳው ዛሬ ለጋዜጠኞች መግለጫ ሰጥተዋል፡፡የአማራ ብሔራዊ ሀገር አቀፍ ዜና መንግሥት የኮሮና ቫይረስ ስርጭትን ለመግታት ውሳኔዎችን አስተላልፏል፡፡ በዚህም መሠረት፡-
-በርእሰ መስተዳድሩ የሚመራ፤ ምክትል ርእሰ መሥተዳድሮች፣ ሠላምና ደኅንነት፣ ገንዘብና ኢኮኖሚ፣ ጤና ቢሮ፣ የክልሉ ብልጽግና ፓርቲ ኃላፊ ያለበት የኮሮና ቫይረስ መከላከል እና መቆጣጠር ኮማንድ ፖስት ተቋቁሟል፡፡– የኮሮና ቫይረስ መከላከልና መቆጣጠር ግብረ ኃይል በምክትል ርእሰ መሥተዳድር የሚመራ ሆኖ 20 የቢሮ ኃላፊዎችና የሚመለከታቸው ባለድርሻ አካላት ያለበት 5 የቴክኒክ ኮሚቴዎችን አዋቅሯል፤ ኮሚቴውም የሕክምናና የብክለት መከላከል፣ የወረርሽኝ አሰሳና ቅኝት፣ የግብዓትና የፋይናንስ፣ የሚዲያና የኮሙኒኬሽን እና የሀብትና ድጋፍ ማፈላለግ ሥራ የሚሠራ እንደሆነ በመግለጫው ተመላክቷል፡፡በክልሉ እስካሁን 11 ተጠርጣሪዎች እንደነበሩ እና ሁሉም ነፃ መሆናቸው መረጋገጡን አቶ ጌትነት ገልጸዋል፡፡ ዛሬ መጋቢት 16/2012 ዓ.ም የቫይረሱን ስርጭት ለመከላከልና ለመቆጣጠር የሚደረገውን እንቅስቃሴ የበለጠ ለማጠናከር የክልሉ መንግሥት ካለፈው የቀጠሉ የተለያዩ ውሳኔዎችን አስተላልፏል።በዚህም መሠረት ከዛሬ መጋቢት 16/2012 ዓ.ም ጀምሮ በአማራ ክልል በየትኛውም ደረጃ የሚገኙ የመንግሥት ተቋማት የሚሠሩ ሠራተኞች በተጨናነቀ ሁኔታ በአንድ ቦታ ላይ መቆየት ጋር ተያይዞ የሚፈጠረውን ተጋላጭነት ለመቀነስ በየተቋማቱ ኃላፊዎች የሚተገበሩ ውሳኔዎች ተላልፈዋል፡፡ እነርሱም ነብሰ ጡር እና የሚያጠቡ እናቶች፣ የጡረታ መውጫ ጊዜያቸው የደረሱ ሠራተኞች፣ አንገብጋቢና አስቸኳይ ሥራ የሌለባቸው የሥራ ክፍል ሠራተኞች፣ የቆየ እና በሐኪም ማስረጃ የተደገፈ የጤና እክል ያለባቸው ሠራተኞች፤ የተለየ ተለዋጭ ማብራሪያ እስኪሰጥ ድረስ በቤታቸው ሁነው ሥራቸውን እንዲያከናውኑ ተወስኗል፡፡